

**Cyngor Bwrdeistref**

**Sirol Pen-y-bont ar Ogwr**

Cyngor Ymgynghorol Sefydlog ar

Addysg Grefyddol (CYSAG)

Cyngor Ymgynghorol Sefydlog ar Grefydd, Gwerthoedd a Moeseg (CYS)

Adroddiad Blynyddol 2023-24

**(This document is available in English / Mae’r ddogfen hon ar gael yn Saesneg)**

|  |  |
| --- | --- |
| **CYNNWYS** | **TUDALEN** |
| **NEGES GAN GADEIRYDD CYSAG/CYS PEN-Y-BONT AR OGWR** | **3** |
| **ADRAN 1: GWYBODAETH AM CYSAG/CYS** | |
| 1.1 Dyletswydd i sefydlu CYSAG/CYS | **4** |
| 1.2 Cyfansoddiad CYSAG/CYS | **4** |
| 1.3 Aelodaeth CYSAG/CYS | **4** |
| 1.4 Swyddogaethau CYSAG/CYS | **4** |
| 1.5 Cofnodion Cyfarfodydd | **5** |
| 1.6 Dosbarthu’r Adroddiad | **5** |

|  |  |
| --- | --- |
| **ADRAN 2: CYNGOR AR ADDYSG GREFYDDOL A CHREFYDD, GWERTHOEDD A MOESEG** | |
| 2.1 Y Maes Llafur Cytunedig Lleol | **6** |
| 2.2 Safonau Addysg Grefyddol (AG), Astudiaethau Crefyddol (AC), a Chrefydd, Gwerthoedd a Moeseg (CGM) | **6** |
| 2.3 Cwricwlwm | **7** |
| 2.4 Dysgu Proffesiynol ac Adnoddau i Ymarferwyr | **8** |
| **ADRAN 3: CYNGOR AR WEITHRED DDYDDIOL O ADDOLI AR Y CYD (DACW)** | |
| 3.1 Adroddiadau Arolygu Ysgolion | **10** |
| 3.2 Ceisiadau am Benderfyniadau | **10** |
| 3.3 Ymweliadau ag Ysgolion | **10** |
| **ADRAN 4: CRYNODEB O FEYSYDD ERAILL** | |
| 4.1 CCYSAGauC | **11** |
| 4.2 Panel Ymgynghorol Cenedlaethol Addysg Grefyddol (PYCAG) | **11** |
| 4.3 Hyfforddi Aelodau CYSAG/CYS | **11** |
| 4.4 Cynrychiolaeth Ieuenctid ar gyfer CGM, AG, AC a DACW | **12** |

|  |  |
| --- | --- |
| **ATODIAD 1: AELODAETH CYSAG/CYS 2023-2024** | **13** |
| **ATODIAD 2: AMSERLEN AC AGENDA CYFARFODYDD** | **14** |
| **ATODIAD 3: DOSBARTHU’R ADRODDIAD** | **17** |
| **ATODIAD 4: CYFANSODDIAD CYSAG/CYS PEN-Y-BONT AR OGWR** | **18** |
| **ATODIAD 5: DYSGU PROFFESIYNOL, ADNODDAU A DEUNYDDIAU A RENNIR AG YMARFERWYR** | **22** |

**NEGES GAN GADEIRYDD CYSAG/CYS PEN-Y-BONT AR OGWR 2023-2024**

Wrth inni barhau i wneud cynnydd â’r broses o gyflwyno’r Cwricwlwm i Gymru, mae CYSAG/CYS Pen-y-bont ar Ogwr wedi parhau i ddarparu’r cyngor, y canllawiau, yr adnoddau a’r mynediad at ddysgu proffesiynol i’n hymarferwyr er mwyn eu grymuso i barhau i ddarparu crefydd, gwerthoedd a moeseg (CGM) effeithiol i’n dysgwyr.

Mae CYSAG/CYS wedi parhau i weithio mewn partneriaeth â’r Gwasanaeth Gwella ysgolion rhanbarthol, Gwasanaeth Addysg ar y Cyd Consortiwm Canolbarth y De (GACCCD), a chynorthwyo ac ymgysylltu â CCYSAGauC. Mae CYSAG/CYS yn ffodus ei fod wedi cael gwybodaeth uniongyrchol gan ysgolion yn yr awdurdod lleol. Mae tair ysgol yn yr awdurdod lleol wedi cynnal ein cyfarfodydd CYSAG/CYS ac mae pob un ohonynt wedi darparu cyflwyniad i rannu eu cwricwlwm CGM sy’n datblygu. Mae’r ymweliadau hyn wedi bod yn gyfle gwerthfawr i aelodau CYSAG/CYS weld “CGM ar waith”. Rydym yn croesawu unrhyw wahoddiadau i aelodau ymweld â’n hysgolion/lleoliadau i weld y gwaith AG/AC/CGM sy’n digwydd yno drostynt eu hunain ac i rannu arferion da â CYSAG/CYS.

Mae llawer o newidiadau o hyd ym myd AG/AC/CGM, gyda hyd yn oed mwy o newidiadau ar y gorwel. Mae Cymwysterau Cymru a CBAC yn gweithio ar TGAU newydd mewn astudiaethau crefyddol (AC) a’r gyfres ehangach o gymwysterau, gan gynnwys Sgiliau Bywyd a Sgiliau Gwaith a’r Dyniaethau Sylfaen, a fydd yn disodli’r cymwysterau presennol ar gyfer dysgwyr yn y pen draw. Bydd y fanyleb ‘ddrafft’ newydd ar gyfer y TGAU AG newydd yn cael ei chyhoeddi ym mis Medi 2024. Gall athrawon ac eraill a fydd yn gyfrifol am weithredu’r newidiadau hyn fod yn sicr o gefnogaeth barhaus CYSAG/CYS a GACCCD.

Hoffai CYSAG/CYS Pen-y-bont ar Ogwr ddiolch i bawb sy’n ymwneud â chynllunio ac addysgu AG/AC/CGM am eu gwaith rhagorol, gan roi’r gofal, y gefnogaeth a’r ymroddiad i ddysgwyr sir Pen-y-bont ar Ogwr. Fel Cadeirydd, hoffwn ddiolch hefyd i aelodau CYSAG/CYS am eu hymrwymiad parhaus, eu presenoldeb, eu cyfranogiad a’u cyfraniadau er budd dysgu CGM/AG/AC a DACW yn yr awdurdod lleol.

Mae CYSAG/CYS Pen-y-bont ar Ogwr yn croesawu gohebiaeth drwy’r clerc: **edsu@bridgend.gov.uk**

**ADRAN 1: GWYBODAETH AM CYSAG/CYS**

**1.1 Dyletswydd i sefydlu CYSAG/CYS**

Mae’n ofynnol i bob awdurdod lleol ffurfio Cyngor Ymgynghorol Sefydlog ar Addysg Grefyddol (CYSAG) a Chyngor Ymgynghorol Sefydlog ar Grefydd, Gwerthoedd a Moeseg (CGM) yn eu hardal leol. Bydd CYSAG a CYS Pen-y-bont ar Ogwr yn rhannu aelodaeth ac yn cyfarfod fel un corff sydd ag un cyfansoddiad/Cylch Gorchwyl.

**1.2 Cyfansoddiad CYSAG/CYS**

Pennir aelodaeth y Cyngor Ymgynghorol Sefydlog ar Addysg Grefyddol (CYSAG) gan Ddeddfau Addysg 1944 a 1993, a Deddf Diwygio Addysg 1988. Pennir aelodaeth y Cyngor Ymgynghorol Sefydlog ar Grefydd, Gwerthoedd a Moeseg (CGM) gan Ddeddf Cwricwlwm ac Asesu 2021 yng Nghymru. Mae gan CYSAG/CYS dri grŵp cyfansoddol; mae gan bob grŵp hawl i un bleidlais:

* bydd aelodau a benodir i’r grŵp i gynrychioli crefydd, enwad neu argyhoeddiad athronyddol anghrefyddol, i’r graddau y mae hynny’n gyson â chyflawni swyddogaethau’r grŵp yn effeithlon, yn adlewyrchu’n fras gryfder cymesur y grefydd, yr enwad neu’r argyhoeddiad athronyddol anghrefyddol hwnnw yn yr ardal
* cymdeithasau sy’n cynrychioli athrawon/ymarferwyr
* yr awdurdod lleol

**1.3 Aelodaeth CYSAG/CYS**

Rhestrir yr aelodau sy’n cynrychioli pob un o’r grwpiau hyn ar gyfer 2023-2024 yn Atodiad 1.

# 1.4 Swyddogaethau CYSAG/CYS

Prif swyddogaeth CYSAG/CYS yw:

* cynghori’r Awdurdod Lleol ar addysg grefyddol (AG), crefydd, gwerthoedd a moeseg (CGM), astudiaethau crefyddol (AC), a’r weithred ddyddiol o addoli ar y cyd (DACW)
* argymell bod yr awdurdod lleol yn adolygu’r maes llafur cytunedig drwy gynnull Cynhadledd Maes Llafur Cytunedig
* ystyried ceisiadau gan ysgolion ar gyfer penderfyniadau (i’w heithrio o’r gofyniad i’r addoli fod yn “gyfan gwbl neu’n bennaf o gymeriad Cristnogol cyffredinol”)
* cyhoeddi adroddiad blynyddol ar ei waith
* chwarae rhan yn y weithdrefn gwyno statudol leol pan gyfeirir achosion ato mewn cysylltiad ag AG, CGM, AG neu DACW

Gallai cyngor i’r Awdurdod Lleol ymwneud ag:

* addysgeg
* y dewis o adnoddau addysgu
* y ddarpariaeth dysgu proffesiynol
* unrhyw fater arall sy’n ymwneud ag AG, AC, CGM a DACW y mae CYSAG/CYS yn ei ystyried yn briodol

# 1.5 Cofnodion Cyfarfodydd

Cynhaliwyd y tri chyfarfod yn y cnawd yn ystod 2023-2024:

* Dydd Mawrth 21 Tachwedd 2023 am 3:30pm
* Dydd Mawrth 12 Mawrth 2024 am 9:30am
* Dydd Mawrth 2 Gorffennaf 2024 am 1:30pm

Mae cofnod o’r prif eitemau agenda a drafodwyd yn ystod y cyfarfodydd ar gael yn

Atodiad 2.

**1.6 DOSBARTHU’R ADRODDIAD**

Dosbarthwyd copïau o’r adroddiad hwn i’r cyrff/sefydliadau a restrir yn Atodiad 3.

**ADRAN 2: CYNGOR A RODDIR GAN CYSAG/CYS AR ADDYSG GREFYDDOL (AG), ASTUDIAETHAU CREFYDDOL (AC) A CHREFYDD, GWERTHOEDD A MOESEG (CGM)**

**2.1 Y Maes Llafur Cytunedig Lleol**

Ym mis Chwefror 2022, ailfabwysiadodd yr awdurdod lleol ei faes llafur etifeddiaeth cytunedig ar gyfer AG. Yn 2022, cytunodd awdurdod lleol Pen-y-bont ar Ogwr ar faes llafur newydd ar gyfer CGM o dan y Cwricwlwm i Gymru newydd. Mae copïau o’r ddau faes llafur cytunedig ar gael ar wefan y cyngor, gwefan Gwasanaeth Addysg ar y Cyd Consortiwm Canolbarth y De (GACCCD) a chan Glerc CYSAG/CYS.

**2.2 Safonau Addysg Grefyddol (AG), Astudiaethau Crefyddol (AC), a Chrefydd, Gwerthoedd a Moeseg (CGM)**

###### Mae CYSAG/CYS yn darparu cyngor i’r Awdurdod Lleol ar safonau AG/AC/CGM. Mae CYSAG/CYS wedi archwilio amrywiaeth o ffyrdd o ystyried safonau o ran CGM:

###### Gwahoddir ymarferwyr i rannu eu harferion da ag aelodau CYSAG/CYS yn y cyfarfodydd tymhorol. Mae CYSAG/CYS yn annog cydweithrediad rhwng ysgolion er mwyn nodi a chefnogi arferion da. Mae fforwm Ieuenctid ar CGM a DACW GACCCD/y Gwasanaeth Cyflawni Addysg sydd newydd ei sefydlu yn annog cydweithredu pellach, rhannu arferion da a gwrando ar lais dysgwyr er mwyn llywio ymarferwyr, ysgolion/lleoliadau a CYSAG/CYS. Mae’r ymarfer a rennir wedi cynnwys dulliau ysgolion o gynllunio’r cwricwlwm ar gyfer CGM a’r dyniaethau, Philosophy 4 Children (P4C) a CGM, a dulliau o addysgu am werthoedd.

###### Mae CYSAG/CYS yn adolygu adroddiadau arolygu Estyn er mwyn nodi a rhannu arferion effeithiol a chefnogi ysgolion gydag AG, CGM, datblygiad ysbrydol, moesol, cymdeithasol a diwylliannol (YMCD) a’r weithred ddyddiol o addoli ar y cyd (DACW). Yn 2023-24, ystyriodd CYSAG/CYS ganfyddiadau arolygu pedwar lleoliad meithrin nas cynhelir, 10 ysgol gynradd, un ysgol uwchradd ac un ysgol arbennig. Gwnaed sylwadau cadarnhaol gan Estyn sy’n berthnasol i AG a CGM ynghyd â darparu YMCD a DACW. Roedd CYSAG/CYS yn falch o nodi’r sylwadau cadarnhaol hyn a gofnodwyd gan Estyn. Mae CYSAG/CYS wedi anfon llythyrau llongyfarch neu gynigion i gefnogi ysgolion unigol, ar ôl cyhoeddi eu hadroddiad Arolygiad Estyn. Mae CYSAG/CYS wedi codi pryderon bod newidiadau i adroddiadau Estyn wedi ei gwneud yn anoddach i CYSAG/CYS fonitro safonau AG/CGM fel sy’n ofynnol gan ddeddfwriaeth – sef un o’r swyddogaethau sy’n ofynnol gan CYSAG/CYS. Codwyd y pryderon hyn gyda CCYSAGauC, Estyn, yr awdurdod lleol a Llywodraeth Cymru. Mae trafodaethau’n parhau o ran monitro darpariaeth y cwricwlwm, addysgeg a safonau yn y meysydd hyn.

* Mae CYSAG/CYS yn edrych ar rannu a thrafod canlyniadau arholiadau AG ysgolion yn yr ALl, yn unol â chyngor CCYSAGauC. Mae CYSAG/CYS wedi trafod y gallu i gael gafael ar ddata darpariaeth ddysgu ychwanegol ar gyfer yr awdurdod lleol.

Mae CYSAG/CYS yn parhau i argymell yr adnoddau canlynol sy’n ymwneud â safonau ar gyfer ymarferwyr, penaethiaid a llywodraethwyr ysgolion:

Cyhoeddiadau [Estyn](https://www.estyn.llyw.cymru/):

* [Sut rydym yn arolygu ar gyfer arolygiadau o 2023](https://www.estyn.llyw.cymru/system/files/2024-01/Sut%20rydym%20yn%20arolygu_0.pdf)
* [Beth rydym yn ei arolygu Ysgolion a gynhelir ac UCDau – ar gyfer arolygiadau o 2023](https://www.estyn.llyw.cymru/system/files/2023-09/Beth%20rydym%20yn%20ei%20arolygu%202023.pdf)

Ar gyfer darpariaeth ‘AG’ i ddysgwyr sy’n astudio’r cwricwlwm sydd ar fin bod yn un ‘etifeddol’:

* [Addysg Grefyddol mewn Ysgolion Uwchradd (Estyn, Mehefin 2013)](https://democratiaeth.ynysmon.gov.uk/documents/s3173/Addysg%20Grefyddol%20mewn%20Ysgolion%20Uwchradd.pdf?LLL=1)
* [Addysg Grefyddol yng nghyfnod allweddol 2 a chyfnod allweddol 3 (Estyn, Mehefin 2018)](https://www.estyn.gov.wales/system/files/2020-07/Religious%2520and%2520moral%2520education%2520at%2520key%2520stage%25202%2520and%2520key%2520stage%25203%2520report%2520cy.pdf)
* [Adolygiad o’r cwricwlwm 16-19 presennol yng Nghymru](https://www.estyn.gov.wales/system/files/2022-10/Adolygiad%20o%E2%80%99r%20cwricwlwm%2016-19%20presennol%20yng%20Nghymru_0.pdf)

**2.3 Cwricwlwm**

**Cwricwlwm i Gymru:**

Mae aelodau CYSAG/CYS wedi derbyn diweddariadau tymhorol a chyngor manwl gan Gynghorydd Cyswllt GACCCD ar gyfer AG/CGM/AC a CYSAG/CYS ynghylch datblygiadau cwricwlwm. Mae CYSAG/CYS wedi cynghori y dylid sicrhau bod pob ysgol yn ymwybodol o’r gofyniad i roi sylw i faes llafur cytunedig lleol Cwricwlwm i Gymru 2022 a’r canllawiau CGM statudol ar Hwb. Mae CYSAG/CYS wedi cynghori y dylai pob ysgol gael ei hatgoffa nad oes gan rieni hawl i dynnu’n ôl o CGM yn y Cwricwlwm i Gymru. Mae GACCCD wedi llunio adnoddau i ysgolion er mwyn sicrhau eu bod yn ymwybodol o’r gofynion cyfreithiol o ran CGM yn y Cwricwlwm i Gymru.

Mae CYSAG/CYS wedi trafod y newidiadau i CGM fel gofyniad gorfodol i’r Cwricwlwm i Gymru ac sy’n orfodol i bob dysgwr rhwng tair ac 16 oed, wrth i’r cwricwlwm hwn gael ei gyflwyno.

Rhoddodd CYSAG/CYS gyngor ar bwysigrwydd CGM ‘gwrthrychol, beirniadol a phlwraliaethol’, yn y Cwricwlwm i Gymru. Mae GACCCD wedi rhoi cyngor ar hyn i Brif Bartner Gwella yr awdurdod lleol, Partneriaid Gwella a’r ymarferwyr a’r llywodraethwyr hynny sydd wedi ymgysylltu â dysgu proffesiynol, cyfarfodydd rhwydwaith ac ardaloedd cymunedol ar wefan GACCCD.

Mae CYSAG/CYS yn paratoi canllawiau ar siaradwyr gwadd a darparwyr allanol, er mwyn cefnogi penaethiaid ac ymarferwyr CGM, yn yr awdurdod lleol.

Bu CYSAG/CYS yn trafod datblygiad ysbrydol yn fframwaith y Cwricwlwm i Gymru.

Mae CYSAG/CYS wedi trafod ymgyngoriadau a phenderfyniadau Cymwysterau Cymru ynghylch cymhwyster TGAU AG newydd (i’w addysgu o fis Medi 2025) a chymwysterau sgiliau ehangach (i’w haddysgu o fis Medi 2027). Rhannwyd trafodaeth ar y cynigion yn CCYSAGauC â CYSAG/CYS. Cyflwynwyd ymateb grŵp ar ran y pum CYSAG/CYS yn rhanbarth Consortiwm Canolbarth y De (GACCCD). Mynegwyd pryderon ynghylch sut y byddai’r cymwysterau newydd yn diwallu anghenion yr holl ddysgwyr ac yn gyson â chwricwlwm CGM y Cwricwlwm i Gymru. Ystyriodd aelodau CYSAG/CYS fodiwlau cymwysterau ehangach Cymwysterau Cymru sy’n gysylltiedig â CGM. Gwnaethant drafod safbwyntiau CCYSAGauC ar hyn, ynghyd ag adborth ymarferwyr.

Cyflwynodd Cymwysterau Cymru ei ymatebion i’r ymgyngoriadau yn ystod gwanwyn 2024, drwy weminarau byw a gwybodaeth a gyhoeddwyd ar ei wefan. Cyflwynwyd a thrafodwyd y canlyniadau hyn yn CYSAG/CYS. Anogodd CCYSAGauC ymateb i ganlyniadau Cymwysterau Cymru. Cyflwynodd CYSAG/CYS ei bryderon a’i gwestiynau i CCYSAGauC.

**Cwricwlwm ar gyfer Blwyddyn 9 i Flwyddyn 13:**

Trafododd CYSAG/CYS y cwricwlwm a’r hawl i dynnu gofynion yn ôl ar gyfer dysgwyr ym Mlynyddoedd 9 ac uwch sy’n cael AG yn unol â’r maes llafur etifeddiaeth cytunedig.

Mae’r hawl i dynnu’n ôl yn dal ar waith ar gyfer y dysgwyr hyn. Mae CCYSAGauC/CYSAG/CYS wedi dosbarthu canllawiau CCYSAGauC ar yr hawl hon i bob ysgol/lleoliad: [Rheoli’r Hawl i Dynnu’n Ôl o Addysg Grefyddol, 2017.](https://www.amazon.co.uk/Managing-Right-Withdrawal-Religious-Education/dp/1999940903/ref=sr_1_fkmr0_1?ie=UTF8&qid=1518026052&sr=8-1-fkmr0&keywords=managing+the+right+of+withdrawal+from+red)

Trafododd CYSAG/CYS dueddiadau cenedlaethol mewn cofrestriadau ar gyfer TGAU a Safon Uwch ers 2017 ac ystyriodd adroddiad Cyngor Addysg Grefyddol Cymru a Lloegr ar y mater. Rhannwyd pryderon ynghylch gostyngiad mewn cofrestriadau â CCYSAGauC a PYCAG. Mynegwyd pryderon hefyd am hygyrchedd a phriodoldeb y cymhwyster AC presennol. Trafododd CYSAG/CYS ostyngiadau diweddar yn y nifer sy’n cofrestru ar gyfer TGAU AC, yr amser a ddyrennir ar gyfer cymwysterau TGAU mewn ysgolion a’r brwdfrydedd dros ddewis cwrs AC byr. Cynghorodd CYSAG/CYS ymarferwyr i ymgysylltu â grwpiau cynghori CBAC wrth drafod y cymhwyster newydd ar gyfer 2025.

Trwy rwydweithiau ymarferwyr GACCCD, cafodd ysgolion yr wybodaeth ddiweddaraf am y newidiadau i fanylebau TGAU a TAG 2024 ar gyfer Astudiaethau Crefyddol.

**2.4 Dysgu Proffesiynol ac Adnoddau i Ymarferwyr**

Mae CYSAG/CYS Pen-y-bont ar Ogwr yn parhau i ddarparu deunyddiau ategol sy’n gysylltiedig â maes llafur cytunedig yr awdurdod lleol. Bwriedir i’r rhain fod yn ddogfennau, yn ddeunyddiau ac yn adnoddau ‘byw’ sy’n adlewyrchu datblygiad y Cwricwlwm i Gymru.

Mae CYSAG/CYS yn parhau i gydnabod a chefnogi’r ystod eang o adnoddau dysgu proffesiynol a’r cyfleoedd i rannu y mae CBAC, CCYSAGauC a GACCCD yn eu darparu ar gyfer ymarferwyr AG, AC a CGM, ac mae wedi annog ysgolion i ymgysylltu â’r cynnig hwn ac i gael gafael arno.

Mae GACCCD, sy’n gweithredu fel darparwr rhanbarthol gwasanaethau gwella ysgolion a chymorth dysgu proffesiynol i ysgolion ac ymarferwyr, wedi darparu ystod eang o raglenni, deunyddiau a dulliau dysgu proffesiynol a rennir ag ysgolion yn yr awdurdod lleol. Mae GACCCD wedi rhannu’r wybodaeth ddiweddaraf am yr holl ddysgu proffesiynol sy’n gysylltiedig â’r pwnc, cyfarfodydd rhwydwaith a dolenni i adnoddau â CYSAG/CYS drwy bapurau briffio a thrafodaeth ym mhob cyfarfod.

* Mae GACCCD yn darparu cyfleoedd rhwydweithio a rhannu tymhorol i ymarferwyr uwchradd a chynradd, dan arweiniad ymarferwyr mewn ysgolion a staff GACCCD. Roedd cyfleoedd rhwydweithio eilaidd yn canolbwyntio ar rannu arferion sy’n gysylltiedig â safonau ar lefel TGAU a Safon Uwch, cwrs ‘Archwilio Bydolygon’ Agored Cymru, CGM ym maes dysgu a phrofiad y dyniaethau, a datblygu dolenni a chysylltiadau â phynciau eraill. Yn y cyfarfodydd hyn, mae ysgolion wedi rhannu eu dulliau o gynllunio’r cwricwlwm, cynnydd, Athroniaeth i Blant, a datblygu cysylltiadau rhwng Crefydd a Gwyddoniaeth yn rhan o brosiect a ariennir gyda Sefydliad Faraday, cyfleoedd rhwydwaith sylfaenol sy’n canolbwyntio ar ddylunio’r cwricwlwm CGM a’r dyniaethau, rhannu arferion da a chydweithredu wrth ddatblygu adnoddau.
* Mae GACCCD wedi sefydlu cyfleoedd rhwydweithio newydd ar gyfer ysgolion arbennig ac UCDau. Mae cyfarfodydd tymhorol wedi canolbwyntio ar ddylunio’r cwricwlwm dyniaethau a CGM, rhannu arferion da a chydweithredu wrth ddatblygu adnoddau.
* Mae GACCCD yn darparu cymorth pwrpasol am ddim i unrhyw ysgolion awdurdod lleol ar gais. Darparwyd cymorth CGM pwrpasol i 13 o ysgolion ym Mhen-y-bont ar Ogwr yn 2023-24, gan ganolbwyntio ar y canlynol:
  + cynllunio’r cwricwlwm o ran CGM
  + cynllunio unedau gwaith
  + gweithio mewn clystyrau er mwyn cynllunio ar gyfer CGM blaengar
  + arweinyddiaeth CGM/AC, gan gynnwys hunanwerthuso
  + addoli ar y cyd
  + addysgeg

Darparwyd cymorth dyniaethau pwrpasol, gan gynnwys CGM, i saith ysgol ym Mhen-y-bont ar Ogwr. Bu digwyddiad cefnogi clystyrau ar gyfer un grŵp clwstwr o ysgolion yn yr awdurdod lleol yn ystod y cyfnod hwn hefyd.

* Mae GACCCD wedi cynnig amrywiaeth o ddigwyddiadau, prosiectau a rhaglenni dysgu proffesiynol sy’n gysylltiedig â CGM/AC/AG yn rhan o gynnig dysgu proffesiynol Dyniaethau GACCCD. Mae’r cyfleoedd hyn ar gael i bob ymarferydd ym Mhen-y-bont ar Ogwr. Gellir gweld enghreifftiau o’r amrywiaeth o adnoddau a deunyddiau dysgu proffesiynol y mae GACCCD a CYSAG/CYS wedi eu datblygu a’u rhannu er mwyn cefnogi ysgolion yn Atodiad 6. Mae cyfanswm o 43 o ymarferwyr, o awdurdod lleol Pen-y-bont ar Ogwr, wedi ymgysylltu â dysgu proffesiynol ar gyfer y dyniaethau yn ystod 2023-24. Cynrychiolwyr o 22 allan o’r 60 o ysgolion yn awdurdod lleol Pen-y-bont ar Ogwr, sy’n cyfateb i 37% ohonynt, yw’r ymarferwyr hyn.

**Argymhelliad ar gyfer yr Awdurdod Lleol:**

Yng nghyfarfod gwanwyn CYSAG/CYS, argymhellwyd bod pob aelod CYSAG/CYS yn gwneud cais drwy’r awdurdod lleol am e-bost Hwb er mwyn cael gafael ar adnoddau i ymarferwyr, gwybodaeth dysgu proffesiynol a deunyddiau astudiaethau achos gan GACCCD.

**ADRAN 3: CYNGOR AR Y WEITHRED DDYDDIOL O ADDOLI AR Y CYD (DACW)**

Mae Cylchlythyr 10/94 y Swyddfa Gymreig yn nodi y dylai’r Awdurdod Addysg Lleol weithio gyda CYSAG/CYS er mwyn monitro darpariaeth ar gyfer DACW ac y dylai ystyried ag ef unrhyw gamau y gellid eu cymryd i wella darpariaeth o’r fath.

Trafododd CYSAG/CYS gyngor ar DACW a derbyniodd wybodaeth am drafodaethau yn CCYSAGauC a PYCAG ynghylch ymholiadau am yr hawl i dynnu’n ôl. Mae Cynghorydd Cyswllt GACCCD wedi rhoi cyngor i ysgolion unigol ym Mhen-y-bont ar Ogwr. Trafododd CYSAG/CYS ymholiadau a phryderon rhanddeiliaid ynghylch y mater hwn.

Mae GACCCD wedi cyflwyno sesiynau ‘galw heibio’ ynghylch DACW. Gall unigolion a grwpiau o ysgolion ym Mhen-y-bont archebu cyfarfodydd i gael cymorth pwrpasol ar gyfer DACW.

Gwnaed CYSAG/CYS ac ysgolion yn yr awdurdod lleol yn ymwybodol o ganllawiau ychwanegol ar gyfer DACW drwy ddysgu proffesiynol, ardaloedd cymunedol a rhwydweithiau GACCCD:

* [Arweiniad atodol: addoli ar y cyd mewn ysgolion anenwadol](https://www.estyn.llyw.cymru/system/files/2020-07/NIA%2520Supplementary%2520guidance%2520-%2520collective%2520worship%2520cy.pdf) 2017
* Canllawiau [CCYSAGauC](https://wasacre.org.uk/cym/publications/) ar dynnu disgyblion yn ôl o addoli ar y cyd, Hydref 2021
* [Estyn, Arweiniad atodol: addoli ar y cyd mewn ysgolion anenwadol, 2013 (Saesneg yn unig)](https://dera.ioe.ac.uk/id/eprint/28312/1/Supplementary%20guidance%20-%20collective%20worship_0.pdf)

**3.1 Adroddiadau arolygu ysgolion**

Mae CYSAG/CYS wedi parhau i gefnogi ysgolion i gyflawni eu gofynion statudol ar gyfer DACW. Mae CYSAG/CYS wedi monitro adroddiadau arolygu Estyn ar gyfer argymhellion sy’n ymwneud â DACW ac YMCD ac mae’r awdurdod lleol yn dilyn unrhyw ofynion statudol nad ydynt wedi eu cyflawni drwy ofyn am gynllun gweithredu yr ysgol.

Mae CYSAG/CYS wedi parhau i hysbysu ysgolion am wybodaeth ac adnoddau priodol sy’n ymwneud â DACW. Mae GACCCD wedi llunio adnodd, sydd ar gael ar ei wefan, [Gweithred Ddyddiol o Addoli ar y Cyd (‘DACW’): Bodloni’r Gofynion Deddfwriaethol](https://www.cscjes-cronfa.co.uk/repository/resource/a39226e8-d73f-4a59-9f22-051544a50e27/overview). Pan fo Estyn yn amlygu materion ynghylch DACW, mae’r awdurdod lleol yn eu dilyn.

**3.2 Ceisiadau am benderfyniadau**

Rhaid i addoli ar y cyd fod o gymeriad Cristnogol cyffredinol. Mae’r weithdrefn benderfynu yn caniatáu i’r gofynion hyn gael eu hatal mewn cysylltiad â rhai neu’r holl ddisgyblion/dysgwyr mewn ysgol pan fernir eu bod yn amhriodol. Ni dderbyniwyd unrhyw geisiadau am benderfyniadau gan ysgolion yn awdurdod lleol Pen-y-bont ar Ogwr yn 2023-24.

**3.3 Ymweliadau ag ysgolion**

Mae CYSAG/CYS wedi mynegi bwriad i weld arfer sy’n gysylltiedig â DACW yn 2024-25.

**Adran 4: CRYNODEB O FEYSYDD ERAILL**

**4.1 CCYSAGauC**

Mae CYSAG/CYS yn parhau i gefnogi gwaith CCYSAGauC ac mae’n cydnabod gwerth y corff wrth hybu AG, AC, CGM a DACW yn genedlaethol. Cynhaliwyd trafodaethau llawn yn CYSAG/CYS ar y materion a godwyd gan CCYSAGauC. Y Cadeirydd sy’n cynrychioli ALl Pen-y-bont ar Ogwr ar bwyllgor Gweithredol CCYSAGauC ac, ers haf 2024, mae’n Gadeirydd CCYSAGauC. Yn CYSAG/CYS Pen-y-bont ar Ogwr, caniateir i’r Cadeirydd, Cynghorydd Cyswllt a dau aelod CYSAG/CYS arall o’r awdurdod lleol fod yn bresennol, hyd at uchafswm o bedwar aelod o bob ALl. Cynrychiolwyd yr ALl hefyd yng Nghynhadledd CGM CCYSAGauC yn 2024 a chyflwynodd aelodau CYSAG/CYS Pen-y-bont ar Ogwr weithdai yno.

# 4.2 Panel Ymgynghorol Cenedlaethol Addysg Grefyddol (PYCAG)

Cynrychiolwyd CYSAG/CYS yn llawn ar PYCAG gan Gynghorydd Cyswllt GACCCD ar gyfer AG/AC/CGM a CYSAG/CYS. Mae CYSAG/CYS wedi cael gwybod am ddatblygiadau ledled Cymru ac mae wedi chwarae swyddogaeth hanfodol wrth lywio penderfyniadau a pholisïau sy’n effeithio ar AG. Mae PYCAG wedi gweithio’n agos gyda Llywodraeth Cymru a rhanddeiliaid eraill wrth ddatblygu’r cwricwlwm newydd, ac ar ddatblygu canllawiau statudol ar CGM yn y Cwricwlwm i Gymru. Mae CYSAG/CYS hefyd wedi derbyn adroddiadau a gwybodaeth sy’n ymwneud â CGM oddi wrth Estyn a Llywodraeth Cymru eleni.

**4.3 Hyfforddi Aelodau CYSAG/CYS**

Yn rhan o hyfforddiant i aelodau, mae CYSAG/CYS wedi:

# rhoi’r wybodaeth ddiweddaraf i’r aelodau am ddatblygiadau ym maes AG/AC/CGM a DACW drwy gyflwyniadau, trafodaethau a chyngor rheolaidd gan GACCCD

* gwahodd aelodau i gyfarfodydd Cymdeithas CYSAGau Cymru (CCYSAGauC)
* sicrhau bod CYSAG/CYS yn cael ei gynrychioli yn CCYSAGauC a bod aelodau’n cael adborth rheolaidd
* annog aelodau newydd i fynd i weminar CCYSAGauC, a hwylusir gan Gynghorydd Cyswllt GACCCD ar gyfer CGM/AG/AC, a Phartner Cwricwlwm y Gwasanaeth Cyflawni Addysg ar gyfer CGM
* rhannu sesiynau hyfforddi gweminar am ddim ar-lein, gyda [Chymdeithas Genedlaethol y Cynghorau Ymgynghorol Sefydlog ar Addysg Grefyddol (NASACRE)](https://nasacre.org.uk/training-and-support/)
* darparu [llawlyfr CCYSAGauC i aelodau newydd](https://wasacre.org.uk/cym/publications/) CYSAG/CYS

**4.4 Cynrychiolaeth Ieuenctid ar gyfer CGM, AG, AC a DACW**

Mae CYSAG/CYS wedi archwilio posibiliadau sefydlu cynrychiolaeth ieuenctid drwy fforwm Ieuenctid trawsranbarthol. Mae CYSAG/CYS wedi bod yn gefnogol i’r prosiect ac mae wedi gweithio gyda chynghorwyr awdurdodau lleol a GACCCD i ystyried y ffordd orau o sicrhau bod lleisiau pobl ifanc yn cael eu clywed. Sefydlwyd fforwm Ieuenctid ar gyfer CGM, AG, AC a DACW a chynhaliwyd cyfarfod cychwynnol ym mis Gorffennaf 2024. Cynrychiolir ysgolion Pen-y-bont ar Ogwr ar y fforwm, ac mae dysgwyr o’r awdurdod lleol wedi cyfrannu eu safbwyntiau a’u profiadau o ran AG/AC/CGM/DACW. Bydd cyfarfodydd tymhorol yn y flwyddyn academaidd nesaf ac yn dilyn pob cyfarfod darperir adborth i CYSAG/CYS Pen-y-bont ar Ogwr mewn cyfarfodydd tymhorol.

**ATODIAD 1: AELODAETH CYSAG/CYS PEN-Y-BONT AR OGWR 2023-24**

**Pwyllgor A – Enwadau crefyddol ac argyhoeddiadau athronyddol anghrefyddol**

|  |  |
| --- | --- |
| Y Parchedig Ganon Edward Evans (Cadeirydd) | Yr Eglwys yng Nghymru |
| Y Parchedig Dr Phillip Manghan | Yr Eglwys Gatholig |
| Kenny Dykes | Eglwysi Efengylaidd Cysylltiol yng Nghymru |
| Craig Hopkins | Gweinidog Arweiniol y Tabernacl, Bracla |
| Andy Chyba | Dyneiddiaeth |
| **Swydd wag** | Iddewiaeth |
| Suliman Hawas | Islam |
| **Swydd wag** | Bwdhaeth |
| **Swydd wag** | Sanatana Dharma/Hindŵ Dharma/Hindŵaeth |
| **Swydd wag** | Sikhi |

**Pwyllgor B – Cymdeithasau undebau athrawon**

Ceris Matthews Cymdeithas Genedlaethol yr Ysgolfeistri ac Undeb yr

Athrawesau

Alice Parry Yr Undeb Addysg Cenedlaethol

Lowri Florence Undeb Cenedlaethol yr Athrawon

Cathryn Davies Cymdeithas Genedlaethol y Prifathrawon

Mike Street Cymdeithas Genedlaethol y Prifathrawon

Ashley Howells Cymdeithas Arweinwyr Ysgolion a Cholegau

**Swydd wag** Cymdeithas Athrawon a Darlithwyr

**Swydd wag** Cymdeithas Athrawon AG

**Pwyllgor C – Awdurdod lleol**

Y Cynghorydd Martin Hughes Awdurdod Lleol

Y Cynghorydd Elaine Winstanley (Is-gadeirydd) Awdurdod Lleol

Y Cynghorydd Jeff Tidelsley Awdurdod Lleol

Y Cynghorydd Jon-Paul Blundell/Y Cynghorydd Martyn Jones Awdurdod Lleol

**Swyddogion ALl**

Lindsay Harvey Cyfarwyddwr Corfforaethol – Addysg, Blynyddoedd Cynnar a Phobl Ifanc

Susan Roberts Rheolwr Grŵp Cymorth Ysgolion – Swyddog ALl

Neil Arbery Cymorth Ysgolion – Swyddog Arweiniol Datblygu Strategol ar gyfer Ysgolion Cynradd

Sarah Humphreys Cymorth Ysgolion – Swyddog Arweiniol Datblygu Strategol ar gyfer Ysgolion Uwchradd

Helen Shepherd Clerc i CYSAG/CYS

Donna Graves Cynghorydd Cyswllt GACCCD ar gyfer AG/AC/CGM a CYSAG/CYS

**ATODIAD 2: Cofnod Cyfarfodydd Pen-y-bont ar Ogwr a Phrif Eitemau Agenda**

**Dydd Mawrth 21 Tachwedd 2023 am 3:30pm**

**Lleoliad: Ysgol Gyfun Gymraeg Llangynwyd**

|  |  |
| --- | --- |
| **1.** | **Croeso ac ymddiheuriadau (CYSAG/CYS)** |
| **2.** | **Golwg gyffredinol ar y cwricwlwm ysgol (staff YGG Llangynwyd)** |
| **3.** | **CYSAG/CYS**  3.1 Ethol Cadeirydd ac Is-gadeirydd (CYSAG/CYS)  3.2 Aelodaeth (CYSAG/CYS)  3.3 Diweddariad ar y Cylch Gorchwyl/Cyfansoddiad (CYSAG/CYS) |
| **4.** | **Cofnodion y cyfarfod diwethaf 11/07/2023 (CYSAG/CYS)** |
| **5.** | **Materion sy’n codi (CYSAG/CYS)** |
| **6.** | **Papur briffio (CYSAG/CYS)** |
| **7.** | **Adroddiad Blynyddol CYSAG/CYS Pen-y-bont ar Ogwr 2022-2023 (CYSAG/CYS)**  7.1 Drafft  7.2 Argymhellion CYSAG/CYS i’r Awdurdod Lleol |
| **8.** | **Adroddiadau Arolygu Estyn (CYSAG/CYS)** |
| **9.** | **CCYSAGauC (CYSAG/CYS)**  9.1 Cofnodion haf 2023, 19/06/2023  9.2 Cofnodion CCB 2023  9.3 Agenda hydref 2023, 25/10/2023  9.4 Cyngor Llywodraeth Cymru i CCYSAGauC/CYSAG/CYS ar ddefnyddio data  9.5 Cynhadledd Flynyddol 2024 – gweler y papur briffio (6.) |
| **10.** | **Amserlen ar gyfer cyfarfodydd yn y dyfodol (CYSAG/CYS)**   |  |  |  |  | | --- | --- | --- | --- | |  | **Dyddiad y Cyfarfod** | **Lleoliad** | **Amser** | | Gwanwyn 2024 | 12/03/2024 | I’w gadarnhau | 3:30pm | | Haf 2025 | I’w gadarnhau | I’w gadarnhau | 3:30pm | | Hydref 2026 | I’w gadarnhau | I’w gadarnhau | 3:30pm | |
| **11.** | **Eitemau ar gyfer Agenda Gwanwyn 2024 (CYSAG/CYS)** |
| **12.** | **Unrhyw Fusnes Arall (CYSAG/CYS)** |

**Dydd Mawrth 12 Mawrth 2024 am 9:30am**

**LLEOLIAD: Ysgol Gynradd Gatholig Rufeinig Sant Robert, Abercynffig**

|  |  |
| --- | --- |
| **1.** | **Croeso ac ymddiheuriadau (CYSAG/CYS)** |
| **2.** | **Ysgol Gynradd Gatholig Rufeinig Sant Robert (CYS)**  2.1 Cyflwyniad Ysgol  2.2 Arsylwi P4C ar Waith |
| **3.** | **Materion sy’n codi CYSAG/CYS)** |
| **4.** | **Yr Wybodaeth Ddiweddaraf (CYSAG/CYS)**  4.1 Aelodaeth  4.2 Cylch Gorchwyl/Cyfansoddiad CYSAG/CYS  4.3 Dosbarthu’r Adroddiad Blynyddol |
| **5.** | **Adroddiad Briffio Pen-y-bont ar Ogwr (CYSAG/CYS)** |
| **6.** | **Crynodebau Arolygu Estyn (CYSAG/CYS)** |
| **7.** | **CCYSAGauC (CYSAG/CYS)**  7.1 Cofnodion cyfarfod tymor yr hydref  7.2 Cyfarfod tymor y gwanwyn – 5 Mawrth 2024  7.3 Cynhadledd – 13 Mehefin 2024 (Wrecsam)  7.4 Enwebiadau CCYSAGauC |
| **8.** | **Cynrychiolaeth Ieuenctid (CYSAG/CYS)** |
| **9.** | **Amserlen ar gyfer cyfarfodydd yn y dyfodol: (CYSAG/CYS)**   |  |  |  |  | | --- | --- | --- | --- | |  | **Dyddiad** | **Lleoliad** | **Amser** | | **Haf 2024** | 2 Gorffennaf 2024 | I’w gadarnhau | 3:30pm | | **Hydref 2024** | I’w gadarnhau | I’w gadarnhau | 3:30pm | | **Gwanwyn 2025** | I’w gadarnhau | I’w gadarnhau | 3:30pm | |
| **10.** | **Awgrymiadau eitemau agenda ar gyfer cyfarfod haf 2024 (CYSAG/CYS)** |
| **11.** | **Awgrymiadau/argymhellion i’r ALl? (CYSAG/CYS)** |
| **12.** | **Unrhyw Fusnes Arall (CYSAG/CYS)** |

**Dydd Mawrth 2 Gorffennaf 2024 1:30pm-3:30pm**

**LLEOLIAD: Ysgol Uwchradd Gatholig Archesgob McGrath, Bracla**

|  |  |
| --- | --- |
| **1.** | **Croeso ac ymddiheuriadau (CYSAG/CYS)** |
| **2.** | **Ysgol Uwchradd Gatholig Archesgob McGrath (CYSAG/CYS)**  Cyflwyniad Ysgol |
| **3.** | **Materion sy’n codi (CYSAG/CYS)** |
| **4.** | **Yr Wybodaeth Ddiweddaraf (CYSAG/CYS)**  4.1 Aelodaeth  4.2 Cylch Gorchwyl/Cyfansoddiad CYSAG/CYS |
| **5.** | **Adroddiad Briffio Pen-y-bont ar Ogwr (CYSAG/CYS)** |
| **6.** | **Crynodebau Arolygu Estyn (CYSAG/CYS)** |
| **7.** | **CCYSAGauC (CYSAG/CYS)**  7.1 Cofnodion cyfarfod tymor y gwanwyn – 5 Mawrth 2024  7.2 Cynhadledd – 13 Mehefin 2024 (Wrecsam)  7.3 Enwebeion ar gyfer Pwyllgor Gweithredol CCYSAGauC (Gwybodaeth yn unig – dim pleidleisio) |
| **8.** | **Cynrychiolaeth Ieuenctid (CYSAG/CYS)** |
| **9.** | **Cyngor ar Adnoddau Ysgolion (CYS)** |
| **10.** | **Bwrdd Dirprwyon Iddewon Prydain (CYSAG/CYS)**  Yr wybodaeth ddiweddaraf o’r cyfarfod |
| **11.** | **Gohebiaeth (CYSAG/CYS)**  The Message Trust |
| **12.** | **Amserlen ar gyfer cyfarfodydd yn y dyfodol: (CYSAG/CYS)**   |  |  |  |  | | --- | --- | --- | --- | |  | **Dyddiad** | **Lleoliad** | **Amser** | | **Hydref 2024** | I’w gadarnhau | I’w gadarnhau | 3:30pm | | **Gwanwyn 2025** | I’w gadarnhau | I’w gadarnhau | 3:30pm | | **Haf 2025** | I’w gadarnhau | I’w gadarnhau | 3:30pm | |
| **13.** | **Awgrymiadau eitemau agenda ar gyfer cyfarfod hydref 2025 (CYSAG/CYS)** |
| **14.** | **Awgrymiadau/argymhellion i’r ALl? (CYSAG/CYS)** |
| **15.** | **Unrhyw Fusnes Arall (CYSAG/CYS)** |

**ATODIAD 3: DOSBARTHU’R ADRODDIAD BLYNYDDOL**

Bydd copïau o’r adroddiad blynyddol hwn yn cael eu hanfon yn electronig i’r cyrff perthnasol. Bydd yr adroddiad hwn ar gael ar wefan yr Awdurdod Lleol a gwefan CCYSAGauC fel y gall partïon sydd â diddordeb ei lawrlwytho.

**Rhestr o Sefydliadau y mae’r adroddiad hwn yn cael ei anfon iddynt**

* Llywodraeth Cymru
* Cymdeithas CYSAGau/CYSau Cymru (CCYSAGauC)

Mae ar gael ar wefan Cyngor Bwrdeistref Sirol Pen-y-bont ar Ogwr er hygyrchedd cyhoeddus.

**ATODIAD 4:**

**Cyngor Bwrdeistref Sirol Pen-y-bont ar Ogwr**

**Cyngor Ymgynghorol Sefydlog ar Addysg Grefyddol (CYSAG)**

**Cyngor Ymgynghorol Sefydlog ar Grefydd, Gwerthoedd a Moeseg (CYS)**

**Diwygiwyd i gyd-fynd â gweithrediad y Cwricwlwm i Gymru o flwyddyn ysgol 2022-2023 ymlaen.** (Cymeradwyodd y Cabinet yr adroddiad ar 14 Mai 2024)

Sefydlir y Cyngor Ymgynghorol Sefydlog ar Addysg Grefyddol (CYSAG) ym Mhen-y-bont ar Ogwr yn unol ag adrannau 390-397 o Ddeddf Addysg 1996 a chanllawiau a gynhwysir yng Nghylchlythyr Cymru 10/94 fel y’i diweddarwyd. Hefyd, sefydlir y Cyngor Ymgynghorol Sefydlog (CYS) ar Grefydd, Gwerthoedd a Moeseg (CGM) ym Mhen-y-bont ar Ogwr yn unol â Deddf Cwricwlwm ac Asesu (Cymru) 2021 (gweler Atodlen 1).

**Cyfansoddiad**

**Cylch gorchwyl**

1. Cynghori’r awdurdod lleol ar faterion sy’n gysylltiedig ag addoli ar y cyd mewn ysgolion sirol.
2. Cynghori’r awdurdod lleol ar faterion sy’n gysylltiedig ag addysg grefyddol, neu grefydd, gwerthoedd a moeseg a roddir yn unol â’r maes llafur cytunedig.
3. Penderfynu pryd, o fewn y cyfnod amser statudol o bum mlynedd, y dylai’r awdurdod lleol adolygu ei faes llafur cytunedig.
4. Ystyried gyda’r awdurdod lleol a Chynhadledd y Maes Llafur Cytunedig unrhyw newidiadau y mae angen eu gwneud i’r maes llafur cytunedig.
5. Ystyried, gyda’r awdurdod lleol, y cymorth a gynigir i addysg grefyddol a chrefydd, gwerthoedd a moeseg yn ei ysgolion, gan roi sylw penodol i ddulliau addysgu, y dewis o ddeunyddiau addysgu a’r hyfforddiant a ddarperir i athrawon.
6. Cynnig cyngor ar unrhyw faterion eraill sy’n ymwneud â’i swyddogaeth fel y gwêl orau.
7. Cyhoeddi adroddiad blynyddol ar ei waith, a ddylai wneud y canlynol:

* nodi unrhyw faterion y mae wedi cynghori’r awdurdod lleol arnynt;
* disgrifio natur y cyngor yn fras;
* nodi ei resymau dros gynnig cyngor ar unrhyw faterion na chafodd eu cyfeirio ato yn y lle cyntaf gan yr awdurdod lleol;
* cofnodi aelodaeth CYS/CYSAG a dyddiadau cyfarfodydd a gynhelir.

8. Cymryd rhan yng ngweithdrefnau cwynion statudol yr awdurdod lleol yn yr achosion hynny pan fo’r cwynion yn ymwneud ag addysg grefyddol neu grefydd, gwerthoedd a moeseg a/neu addoli ar y cyd.

1. Derbyn a gwneud penderfyniadau mewn cysylltiad â cheisiadau gan benaethiaid ysgolion sirol i godi neu addasu’r gofynion bod yn rhaid i addoli ar y cyd mewn ysgolion o’r fath fod yn gyfan gwbl neu’n bennaf o gymeriad Cristnogol cyffredinol.

**Cyfansoddiad**

10. Bydd y cyngor yn cynnwys tri grŵp sy’n cynrychioli:

* unrhyw enwadau Cristnogol a chrefyddol eraill a fydd, ym marn yr awdurdod lleol, yn adlewyrchu’n briodol y traddodiadau crefyddol yn yr ardal a hefyd unrhyw unigolion sy’n cynrychioli deiliaid credoau anghrefyddol yn yr un ffordd ag y maent yn caniatáu penodiad unigolion sy’n cynrychioli deiliaid credoau crefyddol; (adran 390(4)(a), a pharagraff 4(2)(1) o Atodlen 31 i Ddeddf 1996 ac yn unol â Deddf Cwricwlwm ac Asesu (Cymru) 2021);
* unrhyw gymdeithasau sy’n cynrychioli athrawon a ddylai, ym marn yr awdurdod lleol, gael eu cynrychioli o ystyried amgylchiadau’r ardal;
* yr awdurdod lleol.

11. Caiff y Cyngor gyfethol aelodau hefyd.

12. Bydd aelodaeth o’r Cyngor am gyfnod o bedair blynedd. Ceir ailbenodi

unrhyw aelodau sy’n ymadael.

13. Mae aelodaeth o’r Cyngor ar sail yr amod bod yr awdurdod lleol wedi cymryd pob cam rhesymol i sicrhau ei hun bod yr unigolion a benodir yn gynrychioliadol o’r enwadau, y sefydliadau neu’r cymdeithasau dan sylw.

14. Mae’n rhaid i aelodau sy’n cynrychioli cymdeithasau athrawon gynnwys athrawon addysg grefyddol a/neu grefydd, gwerthoedd a moeseg.

15. Ceir tynnu unigolion oddi ar y Cyngor os nad ydynt yn cynrychioli’r enwad, y sefydliadau, y gymdeithas neu’r awdurdod y cawsant eu penodi i’w cynrychioli mwyach*.*

16. Caiff unrhyw aelod o’r Cyngor ymddiswyddo ar unrhyw adeg.

17. Ni fydd unrhyw aelod sy’n absennol o dri chyfarfod yn olynol heb ymddiheuriad

yn aelod mwyach. Ni fydd unigolyn sy’n cael ei anghymwyso fel hyn yn cael

ei atal rhag cael ei ailbenodi gan y corff enwebu priodol.

**Trafodion**

18. Bydd yr awdurdod lleol yn penodi clerc i CYSAG/CYS.

19. Mae’r Cyngor yn cyfarfod o leiaf unwaith yn ystod pob tymor ysgol.

20. Bydd y Cyngor yn ethol cadeirydd ac is-gadeirydd o blith ei aelodaeth yn y cyfarfod cyntaf ym mhob blwyddyn ysgol. Ni fydd y cadeirydd a’r is-gadeirydd, yn ystod unrhyw flwyddyn unigol, yn dod o’r un grŵp cynrychioliadol. Ceir ailbenodi cadeirydd sy’n ymadael.

21. Os bydd y cadeirydd a’r is-gadeirydd yn absennol o gyfarfod, bydd unigolyn i fod yn gadeirydd ar gyfer y cyfarfod yn cael ei benodi ar sail cydsyniad cyfunol yr aelodau sy’n bresennol yn y cyfarfod. Os bydd y cadeirydd neu’r is-gadeirydd yn cyrraedd yn ystod gweddill y cyfarfod, bydd y dirprwy a benodwyd yn trosglwyddo iddo cyn gynted ag y bydd yr eitem sy’n cael ei thrafod pan fydd yn cyrraedd wedi ei chwblhau.

22. O ran unrhyw gwestiwn sydd i’w benderfynu gan y Cyngor, dim ond y grwpiau cynrychioliadol ar y Cyngor fydd â hawl i bleidleisio, a bydd gan bob grŵp un bleidlais. Cyn i bleidlais ffurfiol gael ei chynnal, rhoddir cyfle i bob grŵp cynrychioliadol benderfynu sut y bydd ei bleidlais yn cael ei bwrw.

23. Nid oes gan aelodau cyfetholedig hawl i bleidleisio.

24. Bydd yr agenda ar gyfer pob cyfarfod yn cael ei gosod gan y cadeirydd a’r is-gadeirydd mewn ymgynghoriad â’r cynghorydd i CYS/CYSAG, y clerc i CYS/CYSAG, a Swyddog Proffesiynol yr Awdurdod Lleol. Bydd gan unrhyw aelod sydd â phleidlais ar CYS/CYSAG hawl i gynnig eitemau ar gyfer agenda.

25. Caiff CYSAG/CYS, os yw’n dymuno, drefnu i siaradwr arbenigol nad yw’n aelod o CYSAG/CYS fod yn bresennol mewn cyfarfod.

26. Caiff pob un neu unrhyw un o’r grwpiau cynrychioliadol wneud presenoldeb siaradwr arbenigol nad yw’n aelod o CYSAG/CYS yn ofynnol, ond dim ond yn ystod y cyfnod pan fo unrhyw fater perthnasol yn cael ei ystyried a chyn belled ag y rhoddir rhybudd o 10 diwrnod gwaith o leiaf o ofyniad o’r fath i’r clerc ei gynnwys yn yr agenda ar gyfer y cyfarfod.

27. Yn achos unrhyw aelod nad yw’n gallu mynd i gyfarfod y Cyngor, caiff y corff y mae’r unigolyn hwnnw’n ei gynrychioli enwebu dirprwy, ar yr amod bod y dirprwy yn bodloni’r meini prawf cymhwysedd a bod y Gyfarwyddiaeth Addysg a Chymorth i Deuluoedd yn cael ei hysbysu cyn y cyfarfod.

28. Ystyrir bod cworwm mewn cyfarfod Cyngor os bydd o leiaf un aelod o bob un o’r tri grŵp cynrychioliadol yn bresennol.

29. Ni effeithir ar ddilysrwydd trafodion y Cyngor:

* gan swydd wag unrhyw aelod o’r Cyngor; neu
* ar y sail nad yw aelod o’r Cyngor a benodir i gynrychioli unrhyw enwad neu gymdeithas, ar adeg y trafodion, yn cynrychioli’r enwad, y sefydliad neu’r gymdeithas dan sylw.

30. Caiff y grwpiau cynrychioliadol ar y Cyngor, ac eithrio’r un sy’n cynrychioli’r awdurdod lleol, alw, ar unrhyw adeg, am adolygiad o faes llafur cytunedig cyfredol yr awdurdod lleol. Ar adeg o’r fath, bydd Cynhadledd Maes Llafur Cytunedig yn cael ei threfnu a’i chynnull.

31. Bydd y Cyngor yn ystyried ei adroddiad blynyddol yn y cyfarfod cyntaf a gynhelir ym mhob blwyddyn academaidd. Ar ôl i’r Cyngor gadarnhau’r adroddiad, bydd yn mynd rhagddo i’w gyhoeddi.

32. Bydd y clerc i CYS/CYSAG yn trefnu i gopïau o’r adroddiad blynyddol gael eu cyhoeddi ar wefan yr awdurdod lleol, eu hanfon i bob ysgol yn yr awdurdod lleol, i Lywodraeth Cymru, ac at unigolion a sefydliadau eraill o’r fath y mae’r awdurdod lleol yn ei ystyried yn briodol.

**ATODIAD 1**

**Cyngor Ymgynghorol Sefydlog ar Grefydd, Gwerthoedd a Moeseg (CYS)**

Bydd cyfansoddiad, swyddogaethau a threfniadau gweithio CYS Pen-y-bont ar Ogwr yn dilyn rhai CYSAG Pen-y-bont ar Ogwr, fel y nodir uchod. Bydd y ddau bwyllgor yn cyd-fodoli tan 2025 ac i sicrhau effeithlonrwydd ac uniondeb y ddau bwyllgor, bydd cyfarfodydd yn cael eu cynnal ar yr un pryd, â’r holl fusnes yn cael ei drin fel y bo’n briodol i bob pwyllgor.

Bydd y trefniadau hyn yn parhau tan fod y Cwricwlwm i Gymru wedi ei weithredu i bob grŵp blwyddyn perthnasol, ac yna bydd CYSAG Pen-y-bont ar Ogwr yn cael ei ddiddymu a bydd CYS Pen-y-bont ar Ogwr yn parhau.

**ATODIAD 5:**

Mae GACCCD wedi cynnig amrywiaeth o gyfleoedd dysgu proffesiynol i bob ymarferydd yn y rhanbarth, gan ganolbwyntio ar rannu arferion a grymuso athrawon. Mae’r rhestr ganlynol yn rhoi gwybodaeth am agweddau ar gynnig dysgu proffesiynol GACCCD sy’n berthnasol i AG/CGM/DACW. Mae’r rhain wedi bod ar gael i ysgolion Pen-y-bont ar Ogwr.

**Adnoddau dysgu proffesiynol a gynhyrchwyd gan GACCCD:**

* Mae [Ardal Gymunedol Dyniaethau Cynradd GACCCD](https://www.cscjes-cronfa.co.uk/networks/d57a0e15-4ca1-41f8-a983-215a19a384ea) yn rhannu amrywiaeth o gyhoeddiadau a ffeiliau sy’n berthnasol i’r Cwricwlwm i Gymru
* Mae [Ardal Gymunedol Dyniaethau Uwchradd: CGM GACCCD](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47) yn rhannu amrywiaeth o gyhoeddiadau a ffeiliau sy’n berthnasol i’r Cwricwlwm i Gymru, Addysg Grefyddol ac Astudiaethau Crefyddol
* Mae [Cronfa Wybodaeth GACCCD](https://www.cscjes-cronfa.co.uk/repository/discovery?sort=relevance&strict=0&query=RVE) yn cynnwys amrywiaeth o ddeunyddiau CGM ar gyfer ymarferwyr
* [Ymholi a Dehongli yn y Dyniaethau](https://www.cscjes-cronfa.co.uk/repository/resource/d7c6ef1b-5473-401f-a7d9-5e92bea055a6/overview). Mae adnodd rhestr chwarae newydd bellach ar gael yma i gefnogi ymarferwyr i ddeall a datblygu sgiliau ymholi a dehongli yn y dyniaethau, gyda thudalennau penodol ar gyfer CGM yn ogystal â’r pedwar pwnc arall yn y dyniaethau
* Ceir rhestr chwarae argyhoeddiadau athronyddol anghrefyddol [yma](https://www.cscjes-cronfa.co.uk/repository/resource/18a1aa9c-bffa-420f-868c-4aa23d8e38b5/overview)
* CGM: Bodloni’r Gofynion Deddfwriaethol – mae’r adnodd newydd ar gael – [cynradd](https://www.cscjes-cronfa.co.uk/networks/d57a0e15-4ca1-41f8-a983-215a19a384ea/files/11f1c9ee-d4c0-4d92-8336-990fd98eb429); [uwchradd](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47/files/74fd164b-7b0c-4603-afad-46d2a496b96c)
* Gweithred Ddyddiol o Addoli ar y Cyd: Bodloni’r â'r Gofynion Deddfwriaethol – mae’r adnodd newydd ar gael – [dolen](https://www.cscjes-cronfa.co.uk/repository/resource/a39226e8-d73f-4a59-9f22-051544a50e27/overview)
* CGM a Philosophy 4 Children (‘P4C’) – dolenni i adnoddau newydd astudiaethau achos prosiect a ariennir – [Cynradd](https://www.cscjes-cronfa.co.uk/networks/d57a0e15-4ca1-41f8-a983-215a19a384ea/files/1cebb3fc-4579-4e81-ac6f-a79f6b8bd87d); [Uwchradd](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47/files/1617de9e-8c39-4e28-b0b9-718db41f0d79)
* Prosiect ‘CGM Gwrthrychol, Beirniadol a Phlwraliaethol’ a ariennir, ynghyd â’r Eglwys yng Nghymru, adnodd newydd astudiaethau achos – [dolen](https://www.churchinwales.org.uk/cy/education/research-and-information/)
* CGM a Gwyddoniaeth – astudiaethau achos prosiect a ariennir [dolen](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47/files/6f9793fa-d0b5-4dd1-be0f-5fe100f8b3fb)
* Astudiaethau achos CGM – [cynradd](https://www.cscjes-cronfa.co.uk/networks/d57a0e15-4ca1-41f8-a983-215a19a384ea/files/b800173c-8963-4f74-b9d5-259e194a260f); [uwchradd](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47/files/c6f26d16-c926-4a91-a08a-76f6d8b6532d)
* Adnoddau CGM, Amrywiaeth a Gwrth-hiliaeth – [cynradd](https://www.cscjes-cronfa.co.uk/networks/d57a0e15-4ca1-41f8-a983-215a19a384ea/files/99816a44-24c0-4f1d-af82-30a4b6858e15); [uwchradd](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47/files/59f4f7f8-cfb6-4817-a02e-f98898c0fb43)
* Ceir rhestr chwarae argyhoeddiadau athronyddol anghrefyddol [yma](https://www.cscjes-cronfa.co.uk/repository/resource/18a1aa9c-bffa-420f-868c-4aa23d8e38b5/overview)
* Mapio a dilyniant mewn CGM – [cynradd](https://www.cscjes-cronfa.co.uk/networks/d57a0e15-4ca1-41f8-a983-215a19a384ea/files/5962e263-6791-4dfb-ac1f-0d49ab58d68f); [uwchradd](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47/files/4bf6b313-bd8b-4382-b427-22169fd0110f)
* Addysgu Materion Heriol a Sensitif – [cynradd](https://www.cscjes-cronfa.co.uk/networks/d57a0e15-4ca1-41f8-a983-215a19a384ea/files/6a19fb53-e79a-4cca-8ef9-820a6aab3553); [uwchradd](https://www.cscjes-cronfa.co.uk/networks/5ac42c7e-8c27-46c8-8c7d-d5349c9b5b47/files/1238882b-e7f4-448e-bdf3-e9c3317c2622)
* Dyniaethau Digidol – Astudiaethau Achos GACCCD ar gyfer y prosiect a ariennir – [dolen](https://www.cscjes-cronfa.co.uk/repository/resource/1a3757c8-b927-479a-8ea2-fb9be3ebd677/overview)

**Rhaglenni a digwyddiadau dysgu proffesiynol:**

* **Newydd i Arwain Dyniaethau mewn Lleoliadau Cynradd** – Rhaglen tair sesiwn sydd wedi ei chynllunio i gefnogi arweinwyr mewn lleoliadau cynradd
* **Philosophy 4 Children (P4C) a CGM** – digwyddiad undydd yn canolbwyntio ar addysgeg P4C mewn CGM
* **Hyder wrth addysgu materion dadleuol a sensitif yn yr ystafell ddosbarth** – digwyddiad undydd i gefnogi hyder ymarferwyr
* **‘Cynefin.’** Digwyddiad hanner diwrnod yn archwilio beth yw Cynefin, a sut y gallwn ganolbwyntio’ arno yn ystyrlon o fewn cyd-destun cwricwlwm yn y dyniaethau
* **Gweminarau CGM.** Darparodd GACCCD a’r Gwasanaeth Cyflawni Addysg gyfres o weminarau a gynlluniwyd i ddatblygu gwybodaeth ymarferwyr am CGM. Roedd y rhain yn canolbwyntio ar Gristnogaeth, Iddewiaeth, Islam, Dyneiddiaeth, Hindŵ Dharma/Sanatana Dharma, Bwdhaeth, Sikhi
* [Amrywiaeth a Gwrth-hiliaeth o fewn dysgu proffesiynol y Dyniaethau](https://www.cscjes-cronfa.co.uk/events/09ce2de1-db23-40f5-b3b4-311a30a4a881/overview) – digwyddiad undydd sy’n archwilio dulliau ysgolion o ddatblygu amrywiaeth a gwrth-hiliaeth yn y dyniaethau

**GACCCD yn rhannu adnoddau a deunyddiau dysgu proffesiynol eraill, gan gynnwys:**

* Maes Llafur Cytunedig Pen-y-bont ar Ogwr a deunyddiau ategol

* Adnoddau, gweminarau a gwybodaeth am Ddiwrnod Cofio’r Holocost
* Cylchlythyrau, gwybodaeth ac adnoddau CBAC
* Deunyddiau o gynhadledd CCYSAGauC, gan gynnwys seminarau ar-lein
* Adnoddau addysgu a dysgu am ddim gan NATRE
* Deunyddiau o gynhadledd CCYSAGauC
* Adnoddau a gwybodaeth am Hwb
* Adnoddau a chyngor CCYSAGauC ar AG, CGM, AC a DACW
* Rhaglenni dysgu proffesiynol Llywodraeth Cymru, podlediadau ac e-gylchgrawn CGM

* Adnoddau cronfa wybodaeth a phosteri CCYSAGauC ynghylch crefydd, gwerthoedd a moeseg, y dyniaethau a’r Cwricwlwm i Gymru e.e. dilyniant yn y dyniaethau, mapiau dilyniant y dyniaethau a pholisi enghreifftiol y cwricwlwm
* Deunyddiau Estyn e.e. adroddiad thematig Estyn – dulliau effeithiol o asesu sy’n gwella addysgu a dysgu
* Rhannwyd manylion ‘prosiect gwersi o Auschwitz’ ag ysgolion
* Gwybodaeth am Ganolfan Treftadaeth Iddewig Cymru ym Merthyr Tudful
* Adnoddau addysgu Humanism UK
* Canllawiau ar bresenoldeb yn yr ysgol a gwyliau crefyddol 2024
* Cyfleoedd ac adnoddau dysgu proffesiynol DARPL
* Podlediadau
* Canfod Mwslimiaid ym Mhrydain – adnoddau e.e. ‘Meet a Muslim’
* Adnodd ‘history of religion in Wales’
* Adnoddau a dolen gwefan Cymdeithas Hanes Iddewig De Cymru i gefnogi CGM